《宋氏五女（若芬五女：若华、若昭、若伦、若宪、若茵）》
唐代·王建

五女誓终养，贞孝内自持。兔丝自萦纡，不上青松枝。

晨昏在亲傍，闲则读书诗。自得圣人心，不因儒者知。

少年绝音华，贵绝父母词。素钗垂两髦，短窄古时衣。

行成闻四方，征诏环珮随。同时入皇宫，联影步玉墀。

乡中尚其风，重为修茅茨。圣朝有良史，将此为女师。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。